ئەلێکساندەر ئیسحاق

ئەلێکساندەر ئیسحاق (لەدایکبووی ٢١ی ئەیلوولی ١٩٩٩) یاریزانێکی تۆپی پێی پیشەگەری سویدییە کە یاری دەکات بۆ یانەی خولی لالالیگا ڕیاڵ سۆسیداد و ھەڵبژاردەی تۆپی پێی سوید.

لە ساڵی ٢٠١٦ دەستی بە کاروانی پیشەگەری کرد لەگەڵ یانەی ئەی ئای کەی سویدی، ئیسحاق نوێنەرایەتی بۆروسیای دۆرتمۆند و ویڵیام دووەمی کرد پێش ئەوەی لە ساڵی ١٩٩٩ لەگەڵ ڕیاڵ سۆسیداد گرێبەست واژوو کرد. لە ساڵی ٢٠١٧ ەوە یاریزانی ھەڵبژاردەی سویدە، زیاتر لە ٣٠ یاری بۆ وڵاتەکەی کردووە و نوێنەرایەتی ھەڵبژاردەکەی کردووە لە یۆرۆ ٢٠٢٠. ئەو لاوترین گۆڵکارە بۆ ھەردوو تیمی ئەی ئای کەی و تیمی نیشتیمانی سوید.

## کاروانی یانە
### ژیانی سەرەتایی
ئیسحاق لە شارەوانیی سۆڵنا لە ناوەندی پارێزگای ستۆکھۆڵم لە دایک و باوکێکی ئێریتریا لەدایک بووە و گەورە بووە. لە تەمەنی شەش ساڵیدا دەستی کرد بە یاریکردن بۆ تیمی لاوانی یەکێک لە گەورەترین یانەکانی ناوچەکە، تیمی خولی نایابی سویدی کە ھاندەریشی بوو، ئەی ئای کەی.

### پێشکەوتن لە ئەی ئای کەی
ئیسحاق یەکەمین یاری خۆی بۆ پێکھاتەی یەکەمی ئەی ئای کەی لە ٢٨ی شوباتی ٢٠١٦ ئەنجامدا، وەک یەدەگ لە ٧٥ەمین خولەکی یاری جامی سوید بەرامبەر تیمی پلە چوار تێنھوڵتس. لە تەمەنی ١٦ ساڵیدا، ئیسحاق گۆڵێکی تۆمارکرد لە بردنەوەی ٦–٠.

لە ٧ی نیسانی ٢٠١٦، ڕاھێنەری سەرەکی ئاندریاس ئەلم یاریزانەکەی لە پێکھاتەی یاری دووەمی خولەکەدا دانا لە دەرەوەی یاریگای خۆیان بەرامبەر ئۆستەرسەندس، لەگەڵ یاریزانی لاوی ھاوڕێی کارلۆس ستراندبێرگ. سەرکەوتنی بەدەست ھێنا بۆ تیپەکەی، دووەم گۆڵی تۆمارکرد لە بردنەوەی ٢–٠، بەم شێوەیە بوو بە لاوترین گۆڵکار بۆ ئەی ئای کەی لە مێژووی خولی نایابی سویدی لە تەمەنی ١٦ ساڵ و ١٩٩ ڕۆژدا.

لە ٢٥ی نیسان، ئیسحاق یەکەم گۆڵی تۆمارکرد لە یاریگای ئەی ئای کەی، بەناوی فرێندس ئارینا کە بووە ھۆی بردنەوەی ٢–١ بەرامبەر ئێڵفسبۆرگ.
link=//upload.wikimedia.org/wikipedia/commons/thumb/1/17/Alexander_Isak_(training_2016%2C_cropped_1).jpg/220px-Alexander_Isak_(training_2016%2C_cropped_1).jpg|وێنۆک|ڕاھێنانی ئیسحاق لەگەڵ ئەی ئای کەی لە ٢٠١٦
لە ٣ی ئایاری ٢٠١٦، ئیسحاق یەکەمین گرێبەستی پیشەگەری خۆی واژوو کرد تا کۆتایی وەرزی ٢٠١٨، دوای ئەوەی لە چەند یارییەکی یەکەمیدا سەرنجڕاکێش بوو، و جێگای خۆی وەک یاریزانێکی سەرەکی پێکھاتەی یەکەم قایمکرد. لە نێوان یارییەکانی ھەفتەکانی ٨ و ٩، ڕاھێنەری سەرەکی ئەلم لە کار دوور خرایەوە، بەڵام ئیسحاق لەلایەن ڕاھێنەرە نوێیەکە ڕیکارد نۆرلینگەوە بەردەوام پشتی پێ بەسترا.

لە ٢١ی ئەیلوولی ٢٠١٦، لە ١٧ھەمین ڕۆژی لەدایکبوونی ئیسحاق، دوو گۆڵی گرنگ تۆمارکرد لە بردنەوەی ٣–٠ ی ئەی ئای کەی لە بردنەوە لە دێربیدا بەرامبەر جورگاردن. دواتر لەلایەن ھاوڕێی تیمەکەی چینیدۆ ئۆباسییەوە بە «زڵتان ئیبراھیمۆڤیچی نوێی سوید» وەسف کرا.

### بۆروسیا دۆرتمۆند
link=//upload.wikimedia.org/wikipedia/commons/thumb/e/ed/Isak170727.jpg/220px-Isak170727.jpg|وێنۆک|ئیسحاق ڕاھێنان لەگەڵ دۆرتمۆند لە تەممووزی ٢٠١٧
لە ٢٣ی کانوونی دووەمی ٢٠١٧، ئیسحاق گرێبەستێکی درێژخایەنی لەگەڵ یانەی بۆروسیای دۆرتمۆند واژوو کرد، کە تا ھاوینی ٢٠٢٢ بەردەوام بوو. تێچووی گواستنەوەکە و بڕەکەی ئاشکرا نەکرا، بەڵام ڕاپۆرتەکان پێشنیاری ئەوەیان کرد کە بە ٩ ملیۆن یۆرۆ دانراوە، کە بەرزترین تێچووی کڕین دەبێت کە تا ئێستا بۆ یاریزانێک کە بگوازرێتەوە لە خولی نایابی سویدی خەرج کراوە. پێش واژووکردنی گرێبەست لەگەڵ دۆرتمۆند، بەگوێرەی ڕاپۆرتەکان ئیسحاق گواستنەوەی بۆ ڕیاڵ مەدرید ڕەتکردووەتەوە.

ئیسحاق یەکەم یاری خۆی بۆ یانەکە ئەنجامدا لە بردنەوەی ٣–٠ی جامی ئەڵمانیا بەرامبەر یانەی ستۆرتفرۆند لۆت لە ١٤ی ئازاری ٢٠١٧. ئیسحاق یەکەم مەدالیای بردەوە لەگەڵ یانەکە کاتێک دۆرتمۆند بوو بە براوەی جامی ئەڵمانیای ٢٠١٦–١٧، تەنھا یەک جار لە پاڵەوانێتییەکەدا یاری کرد و لە پێکھاتەی یاری کۆتایی نەبوو.

یەکەم گۆڵی خۆی بۆ دۆرتمۆند تۆمارکرد لە بردنەوەی قۆناغی دووەمی جامی ئەڵمانیای وەرزی ٢٠١٧–١٨ بەرامبەر مادیبۆرگ لە ٢٤ی تشرینی یەکەمی ٢٠١٧، دووەم گۆڵی تۆمارکرد لە بردنەوەی ٥–٠.

#### خواستن بۆ ویلیامی دووەم
دوای ئەوەی ھیچ یارییەکی لە وەرزی ٢٠١٨–١٩ بۆ بۆروسیای دۆرتمۆند ئەنجام نەدا، ئیسحاق بە خواستن درا بە یانەی خولی نایابی ھۆڵەندا ویلیامی دووەم. لە ٢٨ی شوباتی ٢٠١٩، گۆڵی یەکسان بوون و لێدانی سزای بردنەوەی تۆمار کرد لە نیوەی کۆتایی بەرامبەر ئەلکەمار و یارمەتی ویلیامی دووەمی دا بگات بە یاری کۆتایی جامی ھۆڵەندی بۆ یەکەم جار لەوەتەی ساڵی ٢٠٠٥ەوە. لە ٣٠ی ئازاری ٢٠١٩، بوو بە یەکەم یاریزان کە سێ لێدانی سزا گۆڵ بکات لە یارییەکی خولی نایابی ھۆڵەندا، لە بردنەوەی ٣–٢ بەرامبەر فۆرتونا سیتارد. لە ١٤ی نیسانی ٢٠١٩، ئیسحاق بوو بە یەکەم یاریزانی بیانی لە خولەکەدا کە ١٢ گۆڵی تۆمارکرد لە ١٢ یاری یەکەمی خولدا.

### ڕیاڵ سۆسیداد
#### وەرزی ٢٠١٩–٢٠
لە ١٢ی حوزەیرانی ٢٠١٩، ئیسحاق گرێبەستێکی بۆ ماوەی پێنج ساڵ لەگەڵ ڕیال سۆسیادادا واژوو کرد، بە نرخی ٩٨٨٬٠٠٠ پاوەند و ١٩٠٠٠ پاوەند لە ھەفتەیەکدا، کە لە ١ی تەممووزی ٢٠١٩ چووە یانەکەی خولی ئیسپانی لا لالیگا، کە یەکەم گۆڵی تۆمارکرد لە یەکەم یاریی دا. ئەو بە شێوەیەکی بەھێز بەردەوام بوو لە پێش دەست پێکردنی وەرزەکە، چوار گۆڵی لە پێنج یاری دا تۆمارکرد. ئیسحاق یەکەم گۆڵی فەرمی خۆی بۆ ڕیال سۆسیاداد تۆمارکرد لە بردنەوەی ٣–١ ی خولدا بەرامبەر ئیسپانیۆل لە ٢٢ی ئەیلوولی ٢٠١٩. لە ٦ی شوبات، ئیسحاق دوو گۆڵی تۆمارکرد و یەک ئەسیستی کرد لە چارەکی کۆتایی کۆپا دێل ڕەی (جامی ئیسپانیا) بەرامبەر ڕیاڵ مەدرید. لە ٩ی شوبات، گۆڵێکی بردنەوەی لە دێربی باسک بەرامبەر ئەتلێتیک بلباو تۆمار کرد.

لە ٣ی نیسانی ٢٠٢١، ئیسحاق یەکەم خەڵاتی نازناوی لەگەڵ یانەکەی بردەوە کاتێک لە ٨٩ خولەکدا یاری کرد لە یاری کۆتایی جامی کۆپا دێل ڕەی ٢٠٢٠ (جامی ئیسپانیا) لە بردنەوەی ١–٠ بەرامبەر ئەتلێتیک بلباو، یارمەتی ڕیال سۆسیدادی دا بۆ بردنەوەی جامی ئیسپانیای ٢٠١٩–٢٠.

#### وەرزی ٢٠٢٠–٢١
لە ٢١ی شوباتی ٢٠٢١ یەکەم ھاتریکی بۆ یانەکە تۆمارکرد لە بردنەوەی ٤–٠ ی خولەکەدا بەرامبەر دیپۆرتڤۆ ئالڤێس، کە بووە یەکەم یاریزانی سوید کە ھاتریک لەو خولەدا تۆمار بکات لەو کاتەوەی ھێنری «گارڤیس» کارڵسۆن ھەمان کاری کرد بۆ ئەتلێتیکۆ مەدرید لە ١٩٤٩دا.

## کاروانی نێودەوڵەتی
ئیسحاق بۆ تیمی لاوانی سوید یاریکرد لە خوار ١٦ ساڵان تا ٢١ ساڵان. ئەو بانگکرا بۆ ھەڵبژاردەی تۆپی پێی سوید بۆ یاری دۆستانەی بەرامبەر کۆت دیڤوار لە ٨ی کانوونی دووەمی ٢٠١٧ و سلۆڤاکیا لە ١٢ی کانوونی دووەم. یەکەمین یاری خۆی بەرامبەر کۆت دیڤوار ئەنجامدا، لە خولەکی ٦٢دا بە یەدەگ ھاتە یاریگاوە لە دۆڕاندنی ٢–١ لە جێگەی پێر فریک. ئەو لە دووەم یاری دژی سلۆڤاکیا بە شێوەی سەرەکی دەستی پێکرد، یەکەم گۆڵی تۆمارکرد لە بردنەوەی ٦–٠ لە خولەکی ١٩، کە بوو بە گەنجترین گۆڵکار لە مێژووی ھەڵبژاردەی سوید.

لە ٢٣ی ئازاری ٢٠١٩، ئیسحاق یەکەم یاری خۆی بۆ سوید ئەنجامدا، کاتێک لە جێگای ڕۆبن کوایسۆن لە خولەکی ٨٨ دا ھاتە یاریگاوە لە یارییەکی پاڵاوتنی یۆرۆ ٢٠٢٠ بەرامبەر ڕۆمانیا، کە سوید ٢–١ بردییەوە.

ئیسحاق یەکەم گۆڵی فەرمی خۆی بۆ سوید تۆمارکرد لە ٧ی حوزەیرانی ٢٠١٩، کاتێک سوید لە یارییەکدا لە ماڵتای بردەوە لە پاڵاوتنی یۆرۆ ٢٠٢٠ لە فرێندس ئارینا لە ستۆکھۆڵم، سوید، ئیسحاق دوایین گۆڵی تۆمارکرد لە بردنەوەی ٣–٠.

ئیسحاق بۆ یەکەم جار بانگھێشت کرا بۆ پاڵەوانێتییەکی گەورە کاتێک لە پێکھاتەی ٢٦ کەسی سوید بوو بۆ یۆرۆ ٢٠٢٠.

## ئاماری کاروانی وەرزشی
### یانە

### نێودەوڵەتی

## خەڵاتەکان
**ڕیاڵ سۆسیداد**
* جامی شای ئیسپانیا: ٢٠١٩–٢٠

**تاکەکەسی**
* نوێترین یاریزانی ساڵی خولی سویدی: ٢٠١٦
* یاریزانی مانگی خولی سویدی: ئەیلوولی ٢٠١٦
* گۆڵکاری جامی ئیسپانیا: ٢٠١٩–٢٠

## سەرچاوەکان

پۆل:یاریزانانی تۆپی پێی دوور لە وڵات لە ئیسپانیا
پۆل:یاریزانانی تۆپی پێی دوور لە وڵات لە ھۆڵەندا
پۆل:یاریزانانی تۆپی پێی دوور لە وڵات لە ئەڵمانیا
پۆل:وەرزشکارانی دوور لە وڵاتی سویدی لە ئیسپانیا
پۆل:وەرزشکارانی دوور لە وڵاتی سویدی لە ھۆڵەندا
پۆل:یاریزانانی تۆپی پێی دوور لە وڵاتی سویدی
پۆل:یاریزانانی لا لیگا
پۆل:یاریزانانی تۆپی پێی سویدی
پۆل:زیندووان
پۆل:لەدایکبووانی ١٩٩٩
پۆل:یاریزانانی تۆپی پێی دوور لە وڵات لە ئینگلستان
پۆل:ھێرشبەرانی تۆپی پێ
پۆل:یاریزانانی بۆندسلیگا
پۆل:یاریزانانی پرێمیەرلیگ
پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی بۆروسیا دۆرتموند
پۆل:یاریزانانی یانەی تۆپی پێی نیوکاسڵ یوونایتد
پۆل:یاریزانانی یانەی تۆپی پێی لیڤەرپوول